Robin Williams het Parkinson se siekte gehad - weduwee onthul
JY LEES NOU Robin Williams het Parkinson se siekte gehad - weduwee onthul
Wyle akteur Robin Williams se vrou het gister onthul dat haar man in die beginstadium van Parkinson se siekte was.
Susan Schneider het in ’n verklaring bevestig dat Robin in die beginstadium van Parkinson se siekte was, maar dat hy nog nie dié nuus in die openbaar bekend gemaak het nie. Volgens die verklaring het Robin ook nie weer begin drink nie. Susan het ook gesê dat hulle sedert sy dood troos gevind het in die toegeneentheid en bewondering wat sy aanhangers vir hom gehad het. Sy voeg by:
Sy grootste nalatenskap, buiten sy drie kinders, is die vreugde en blydskap wat hy aan ander gegee het, veral aan diegene wat deur hul eie uitdagings in die gesig gestaar is.
Robin word oorleef deur sy drie kinders, Zachary Pym (31), Zelda Rae (25) en die 23-jarige Cody Alan Williams.
Lees meer oor Robin Williams se lewe HIER.
Susan Schneider se verklaring:
Sy het geweet iets skort toe haar vinger uit die bloute begin dans, vertel die dogter van die beroemde hartpionier Chris Barnard.
Lees Deirdre se volledige storie HIER.
Parkinson se siekte is ’n breinafwyking wat jou geleidelik spierbeheer laat verloor. Dit word onder meer gekenmerk deur bewerigheid, rigiditeit, ’n gebrek aan spontane bewegings en ’n uitdrukkinglose gesig. Dis nie bekend waarom selle wat dopamien vervaardig, agteruitgaan nie.
Dopamien is ’n breinchemikalie wat met senuweekommunikasie help.
Die simptome is aanvanklik lig. As dit vroeg behandel word, kan dit jare lank so bly. Dit kan egter nie genees word nie.
Jou lewensverwagting is omtrent dieselfde as vir mense daarsonder.
Sowat 5 – 10% van mense kry dit voor vyftig. Die akteur Michael J.Fox was 30 en die bokser Muhammad Ali 42.